## El Consell s’adherix al conveni entre el Ministeri d’Educació i Digibot Tech per al desenvolupament del projecte ‘Aula del futur’

*** La iniciativa es basa en l’ús d’espais educatius flexibles i reconfigurables, dividits en zones d’aprenentatge, i que disposen de mobiliari i tecnologies digitals específics**

El Consell ha aprovat l’adhesió de la Generalitat, a través de la Conselleria d’Educació, Universitats i Ocupació, al conveni subscrit entre el Ministeri d’Educació, Formació Professional i Esports i l’empresa Digibot Tech (Tibot) per a l’aplicació didàctica de les tecnologies del projecte ‘Aula del futur’.

A través d’este conveni es pretén impulsar la innovació pedagògica en els espais educatius segons el model del projecte ‘Aula del futur’, que es basa en l’ús d’espais educatius flexibles i reconfigurables, dividits en zones d’aprenentatge, i que disposen de mobiliari i tecnologies digitals específics.

Amb este conveni es preveu desenvolupar, per part del Ministeri, l’empresa Tibot i les comunitats autònomes, entre les quals hi ha la Comunitat Valenciana, un projecte d’aplicació didàctica d’equipaments tecnològics i d’instal·lacions que permeten la posada en pràctica de noves metodologies a l’aula.

El projecte ‘Aula del futur’ funciona des de 2015 a Espanya i està dirigit a docents de centres educatius sostinguts amb fons públics de totes les etapes educatives amb l’objectiu d’impulsar l’aprenentatge a través d’un millor ús de la tecnologia.

Fecha: 28/06/2024